વાળની સંભાળઃ વરસાદમાં મોટાભાગે આપણે સ્કિન અને પગની જ સંભાળ રાખીએ છીએ પણ વાળ તરફ ધ્યાન આપતા જ નથી. જો વાળ પ્રત્યે આ સિઝનમાં બેદરકારી રખાય તો વાળમાં પણ ઈન્ફેક્શન લાગી શકે છે. વરસાદમાં શક્ય હોય ત્યાં સુધી વાળને પલાળવા નહીં અને જો પલળી ગયા હોય તો તરત જ સારા શેમ્પૂથી વૉશ કરી કન્ડિશનર લગાવી દો. વાળ ભીના થવાથી હવામાંનાં રજકણો વાળના સ્કૅલ્પમાં ચોંટી જાય છે અને તેનાથી વાળને નુકસાન થાય છે. બને ત્યાં સુધી વાળને કવર કરીને જ બહાર નીકળો. ભીના વાળને સૂકવવા માટે શક્ય હોય ત્યાં સુધી કાંસકાને બદલે આંગળીઓથી કોરા કરો.